Argentinalik sobiq futbolchi Ernan Krespo Argentina klubiga bosh murabbiy bo‘ldi

Argentina terma jamoasi sobiq hujumchisi Ernan Krespo “Banfild”klubini boshqaradi. Bu haqda klub matbuot xizmati xabar beradi.

Argentina klubi prezidenti Oskar Tukerning aytishicha, “Chelsi”, “Milan” va “Inter” jamoalarining 43 yoshli sobiq o‘yinchisi bo‘lgan Ernan Krespo bilan kelishuvga erishilgan.
Krespo bungacha “Parma” direktori lavozimida ishlagan. Bundan tashqari “Parma” klubida yoshlar jamoasini ham boshqargan.
Shuningdek, B Seriyada “Modena”ni boshqargan. Uning klubdagi faoliyati 11 ta g‘alaba va 5 ta durang, 19 mag‘lubiyatdan so‘ng nihoyasiga yetgan.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!